mk de hbs_cyr mk mk ru ru hbs_cyr hbs_cyr mk mk hbs_cyr mk mk fr uk mk en mk mk hbs_cyr mk mk mk hbs_cyr mk mk en en en hbs_cyr ru hbs_cyr mk mk mk mk mk mk mk en mk mk bg mk ru mk es mk mk mk mk mk mk mk uk ru mk mk mk ru mk mk mk ru mk mk mk ru mk mk mk ru mk mk mk ru mk mk ru ba mk mk hbs_cyr ru hbs_cyr mk mk mk mk zh mk en ru mk mk mk
Danilo Petrucci ја освојува Америка
MK мотоциклисти на меѓународни трки
Викендов започна и новата сезона на шампионатот во класата Superbike под капата на MotoAmerica.
Викендов се искористи огромниот број гледачи кои покрај трките во MotoGP можеа да уживаат и во трките на домашниот шампионат. Интересно за нас, од оваа страна на барата, беше и дебито на поранешниот победник во MotoGP, симпатичниот Danilo Petrucci кој по авантурата на песочните дини, отиде да си ја проба среќата (и знаењето) на американскиот континент. Човекот едноставно сака да се натпреварува на сè што има 2 тркала и мотор. Сега сепак поблиску до неговата специјалност, повторно се враќа на асфалтна подлога. И додека во првата трка успеа да триумфира без настапот на актуелниот шампион Американецот Jacob Gagne, кој во загревачкиот круг имаше проблеми и очајнички удираше по моторот додека се повлекуваше во боксот, не може да се каже истото и за втората трка.
Во втората трка работата му ја отежнуваше Mathew Scholtz со кој се менуваа на врвот неколку пати пред конечно да капитулира Јужно Африканецот на половина трка и да се задоволи со второто место. А насмевката на Danilo се чувствуваше дури и преку кацигата. Едноставно таков е човекот кој помина многу во последните неколку години кога од Pramac Ducati го унапредија во фабричкиот тим на Ducati со кој по добриот почеток доби отказ веќе во втората сезона, по само 2 победи. Потоа следеше само една сезона возејќи го моторот на KTM за тимот на Tech3. На крајот од неговата кариера во MotoGP, тимот му понуди можност да си го оствари сонот возејќи на релито Дакар. Со победата на петтата делница направи историски подвиг, па по огромниот интерес кој го разбуди кај оние кои претходно не го следеле релито, заработи нов договор повторно со Ducati, но овој пат во Америка.
Двојната победа е сепак резултат на фактот што Италијанот возеше на патека која добро ја познава, но сепак не смее да се занемари тоа што првпат настапува со Panigale и за првпат на Dunlop пневматици. Тоа се многу непознати за еден викенд, што само покажува колку е прилагодлив и талентиран овој возач. И можеби преголем и претежок за MotoGP!
Во следните линкови можете да ги погледнете најинтересните моменти од двете трки.
Previous article: Yamaha ќе учествува на Africa Eco Race со Tenere 700 ‘World Raid’ Пред Next article: King of Baggers – вечна битка меѓу Harley Davidson и Indian Motorcycles Следно
Сите Орман да фатиме!
После дождот секогаш излегува сонцето и навистина викендов тоа и се случи на Мотокрос трката која...
Забарот повторно најдобар на дожд
Единствено португалскиот возач Oliveira на KTM успеваше да им одолее на ордата возачи на Ducati,...
Повторно победи “погрешното” Ducati!
Чуден беше викендот во Јапонија во кој, во кралската класа, главни беа аутсајдерите кои не се...
Покрај Fabio и Aleix, Pecco мора да вози и против идниот колега Enea
Викендот исполнет со многу возбудувања и инциденти заврши малку поинаку отколку што очекувавме....
Gremium MC: Забава на 17-ти септември
Gremium MC Macedonia ве поканува на септемвриска мото забава.
Danilo Petrucci ја освојува Америка
COPYRIGHT © 2007-2022 MOTORI.COM.MK. СИТЕ ПРАВА СЕ ЗАШТИТЕНИ.
Ви благодариме за тоа што споделувате содржини и го поддржувате нашиот веб сајт.